
כריתות כד ע"א



טקסט הדף מנוקד



בְּמַפְרִישׁ שְׁנֵי אֲשָׁמוֹת לְאַחְרָיוּת וְנִתְכַּפֵּר בְּאַחַת מֵהֶן דְּשֵׁנִי יִרְעֶה עַד שֶׁיִּסְתָּאֵב וְיִמָּכֵר וְיִפְּלוּ דָּמָיו לִנְדָבָה


מַאי טַעְמָא עַד כָּאן לָא פְּלִיגִי רַבִּי מֵאִיר עֲלֵיהוֹן דְּרַבָּנַן אֶלָּא מִשּׁוּם דְּלָא גַּלִּי דַּעְתֵּיהּ דְּלִבּוֹ נוֹקְפוֹ אֲבָל הָכָא מִכְּדֵי חַד הוּא דְּאִיבְּעִי לֵיהּ לְאַפְרוֹשֵׁי מַאי טַעְמָא אַפְרֵישׁ תְּרֵי דְּסָבַר אִי מִירְכַס חֲדָא מִיכַּפַּרְנָא בְּאִידַּךְ חַבְרֵיהּ וְכֵיוָן דְּגַלִּי דַּעְתֵּיהּ דְּלִבּוֹ נוֹקְפוֹ הָיָה הוֹאִיל וְכָךְ הָיָה גָּמַר וְהִקְדִּישׁוֹ


אָמַר רַב יְהוּדָה אָמַר רַב מוֹדִים חֲכָמִים לְרַבִּי מֵאִיר בְּאָשָׁם תָּלוּי שֶׁהוּזַּמּוּ עֵדָיו דְּיֵצֵא וְיִרְעֶה בָּעֵדֶר


מַאי טַעְמָא עַד כָּאן לָא פְּלִיגִי רַבָּנַן עֲלֵיהּ אֶלָּא הֵיכָא דְּאַפְרְשֵׁיהּ עַל פִּי עַצְמוֹ וְאָמְרִינַן לִבּוֹ נוֹקְפוֹ אֲבָל הֵיכָא דְּעַל פִּי עֵדִים אַפְרְשֵׁיהּ לָא הֲוָה סָמֵיךְ עִילָּוֵי עֵדִים דְּסָבַר דִּלְמָא אָתוּ אֲחֵרִים וּמַזְּמִי לְהוּ


מֵתִיב רָבָא שׁוֹר הַנִּסְקָל אֵינוֹ כֵּן אִם עַד שֶׁלֹּא נִסְקַל יֵצֵא וְיִרְעֶה בָּעֵדֶר הֵיכִי דָּמֵי אִילֵימָא דְּאָתוּ בֵּי תְרֵי אָמְרִי הָרַג וּבֵי תְרֵי אָמְרִי לֹא הָרַג מַאי חָזֵית דְּצָיְיתַ[תְּ] לְבָתְרָאֵי צִיית לְהוּ לְקַמָּאֵי


אֶלָּא לָאו בְּעֵדֵי הֲזָמָה וְדִכְוָותֵיהּ גַּבֵּי אָשָׁם תָּלוּי בְּעֵדֵי הֲזָמָה וּפְלִיגִי


אֲמַר לֵיהּ אַבָּיֵי וְדִלְמָא שׁוֹר הַנִּסְקָל הֵיכִי דָמֵי כְּגוֹן שֶׁבָּא הָרוּג בְּרַגְלָיו


וְדִכְוָותֵיהּ גַּבֵּי אָשָׁם תָּלוּי כְּגוֹן דְּהוּכְּרָה חֲתִיכָה אֲבָל הֵיכָא דְּאַפְרְשֵׁיהּ לְאָשָׁם תָּלוּי עַל פִּי עֵדִים לָא


בִּפְלוּגְתָּא אָשָׁם תָּלוּי שֶׁהוּזַּמּוּ עֵדָיו רַבִּי אֶלְעָזָר אוֹמֵר הֲרֵי הִיא כְּמִנְחַת קְנָאוֹת דְּתַנְיָא נִמְצְאוּ עֵדֶיהָ זוֹמְמִין מִנְחָתָהּ תֵּצֵא לְחוּלִּין


רַבִּי יוֹחָנָן אָמַר יִרְעֶה עַד שֶׁיִּסְתָּאֵב וְיִמָּכֵר וְיִפְּלוּ דָּמָיו לִנְדָבָה וְרַבִּי יוֹחָנָן נְדַמְּיֵיהּ לְמִנְחַת קְנָאוֹת לָא דָּמֵי מִנְחַת קְנָאוֹת לָא לְכַפָּרָה קָאָתְיָיא אֶלָּא לְבָרֵר עָוֹן אֲבָל אָשָׁם תָּלוּי דִּלְכַפָּרָה אָתֵי מִתּוֹךְ שֶׁלִּבּוֹ נוֹקְפוֹ גּוֹמֵר וּמַקְדִּישׁוֹ


אָמַר רַבִּי כְּרוּסְפָּדַאי אָמַר רַבִּי יוֹחָנָן שׁוֹר הַנִּסְקָל שֶׁהוּזַּמּוּ עֵדָיו כׇּל הַמַּחֲזִיק בּוֹ זָכָה בּוֹ


אָמַר רָבָא מִסְתַּבְּרָא טַעְמָא דְּרַבִּי יוֹחָנָן כְּגוֹן דְּאָמְרִי לֵיהּ נִרְבַּע שׁוֹרוֹ אֲבָל אָמְרוּ רָבַע שׁוֹרוֹ הוּא בְּעַצְמוֹ מִידָּע יָדַיע דְּלָא רְבַע וְלָא מַפְקַר לֵיהּ וְטָרַח וּמַיְיתֵי עֵדִים


וּמַאי שְׁנָא מֵהָא דְּאָמַר רַבָּה בַּר אִיתַּי אָמַר רֵישׁ לָקִישׁ עִיר הַנִּדַּחַת שֶׁהוּזַּמּוּ עֵדֶיהָ כׇּל הַמַּחֲזִיק בָּהּ זָכָה בָּהּ


עִיר הַנִּדַּחַת דְּרַבִּים נִינְהוּ כֹּל חַד אָמַר בְּדַעְתֵּיהּ אֲנָא לָא חֲטַאי אַחֲרִינָא חֲטָא וּמַפְקַר מָמוֹנֵיהּ אֲבָל הָכָא דִּבְדִידֵיהּ תַּלְיָא מִילְּתָא הוּא בְּעַצְמוֹ מִידָּע יָדַע דְּלָא רְבַע וְלָא מַפְקַר לֵיהּ וְטָרַח וּמַיְיתֵי עֵדִים


אָמַר רֵישׁ לָקִישׁ הַנּוֹתֵן מַתָּנָה לַחֲבֵירוֹ וְאָמַר הַלָּה אִי אֶפְשִׁי בָּהּ כׇּל הַמַּחֲזִיק בָּהּ זָכָה בָּהּ


וּמַאי שְׁנָא מֵהָא דְּאָמַר רַבָּה בַּר אֲבוּהּ אָמַר רַב שֵׁשֶׁת וְאָמְרִי לַהּ אָמַר רַבִּי אֲבָהוּ אָמַר רַב שֵׁשֶׁת מְקַבֵּל מַתָּנָה שֶׁאָמַר לְאַחַר שֶׁבָּאת מַתָּנָה לְיָדוֹ מַתָּנָה זוֹ תִּיבָּטֵל מְבוּטֶּלֶת אִי אֶפְשִׁי בָּהּ דְּבָרָיו קַיָּימִין בְּטֵילָה אֵינָהּ מַתָּנָה לֹא אָמַר כְּלוּם




רש"י



 אמרינן מספיקא לא אקדשיה: לאחריות. שאם יאבד האחד יקריב לחבירו: מכדי חד ה''ל לאפרושי. כלומר דהא ידעינן דגלי דעתיה דלבו נוקפו דלא ה''ל לאפרושי אלא חד והוא הפריש תרי: באשם תלוי שהוזמו עדיו. שאמרו לו שנים אכלת ספק חלב בשוגג והפריש אשם תלוי על פיהם ובאו עדים אחרים והזימום ואמרו הלא אותו היום עמנו הייתם לא סמך אעדים דהא יודע בעצמו שלא אכל וסבר מייתינא סהדי ומזמי להו ויצא אשמו לחולין: אלא לאו בעדי הזמה. בשור הנסקל דמודים חכמים לר' מאיר דאינו באשם תלוי משום דליכא למימר לבו נוקפו הילכך יצא וירעה בעדר: ודכוותיה. הא דפליג באשם תלוי בעדי הזמה פליגי דאף על גב דהוזמו עדים אמרי רבנן דקדוש הוא דלבו נוקפו: דלמא שור הנסקל. דנודע שלא הרג והיכי דמי כגון שבא הרוג אותו האיש שאמרו עליו ששור זה הרגו בא לפנינו ברגליו בריא ושלם בהא מודו רבנן דיצא השור וירעה בעדר: ודכוותיה פליגי באשם דהוכרה חתיכה. הנותרת ונמצא שהיא חלב ואותה שאכל היתה שומן בההיא פליגי רבנן ואמרי דקדוש הוא דאמרי' מתוך שלבו נוקפו גמר ומקדישו: אבל גבי עדים. דאיכא למימר לא נקפו לבו דסבר מייתינא סהדי ומזמי להו בההיא לא פליגי רבנן: בפלוגתא. כי היכי דפליגי רבא ורב יהודה לעיל דאמר מודין חכמים באשם תלוי שהוזמו עדיו ופליג עליה רבא ואותביה שור הנסקל ה''נ פליגי רבי יוחנן ור''ל: מנחת קנאות. מנחת סוטה: נמצאו עדיה זוממין. אותן שאמרו שנסתרה עם האיש: לברר עון. אם אמת אם שקר: והוזמו עדיו. לאחר שנגמר דינו ליסקל: זכה בו. דהפקר הוא משנגמר דינו: נרבע שורו. וגמרו דינו בסקילה על פיהם דודאי מסתמא אפקריה מיניה דסבר עדי אמת הן הילכך הפקר הוא: וטרח ואייתי עדים. להזימם: עיר הנדחת כו'. ואף על גב דכל חד וחד ידע שלא חטא ואיכא למימר ממוניה הוא ולא אפקריה ותיובתא דרבא: אחריני חטאו. ואמרי' בחלק (סנהדרין דף קיא:) צדיקים שבעיר הנדחת יוצאין ממנה ערומין וממונם אבד: ואמר הלה. מקבל: כל המחזיק בה זכה. דהפקר היא: מקבל מתנה. שטר מתנת קרקע שאמר המקבל לאחר שבא שטר המתנה לידו: ה''ג תבטל מבוטלת אי אפשי בה לא אמר כלום בטלה היא אינה מתנה דבריו קיימין. ה''ג לה בהשולח גט וטעמא מפרש התם משום דתבטל מבוטלת אי אפשי בה להבא משמע והוא כבר קבלה לפיכך לא אמר כלום ואם יש עליו בעל חוב גובה אותה הימנו ומהא ליכא לאותוביה לר''ל דכי אמר ר''ל במתנת מטלטלין דכיון דאתי לידיה והפקירה הויא הפקר אבל זה לא הפקיר את השדה אלא אינו חפץ שתהא המתנה קיימת. אלא סיפא תמיה לן אדר''ל דקתני בטילה היא אינה מתנה דבריו קיימין דלשעבר משמע והכי קאמר כשקבלתיה לאו לשם מתנה קיבלתיה והודאת בעל דין כמאה עדים לפיכך דבריו קיימין: 

תוספות



 במפריש שני אשמות לאחריות. אית ספרים דגרסי ונתכפר באחד מהן ואינו צריך דאפילו שניהם עדיין חיים אם נודע לו שלא חטא או חטא ירעו עד שיסתאבו: אם עד שלא נסקל יצא וירעה בעדר כו' מאי חזית וכו'. ואם תאמר מאי פריך הא אמרינן סנהדרין (דף טו.) כמיתת בעלים כך מיתת השור וכיון דאין הבעלים נהרגים בעדות מוכחשת השור לא יהרג ואי לאוסרו בהנאה בלא עדות אחרונים נמי אינו אסור בהנאה לפירוש ר''ת שמפרש בעלמא קדושין (דף נז:) דשור הנסקל אינו אסור מחיים בהנאה עד לאחר שיגמר דינו שישחט ויש לומר דמייתי ליה משום סיפא דקתני משנסקל מותר בהנאה אמאי ציית לקמאי לאוסרו בהנאה אלא לאו בעדי הזמה כו' אבל לא מצי למיפרך מפשטיה דמתניתין דתני ובשור הנסקל אינו כן דהיינו על פי עדים ודכוותה באשם תלוי על פי עדים וקשה לרב יהודה איכא למימר דמתני' מיירי בעדי הכחשה כלומר שהוכחשו העדים שמביא על פיהם אשם דבההיא לא סמיך אעדים שיבאו אחרי הראשונים להכחישן אבל רב יהודה מיירי שהוזמו העדים ואעדים סמיך בהזמה ולכך צריך להש''ס למידק כדדייק ה''ד אילימא דאתו בי תרי ואמרי הרג כו'. מ''ר: דאמרו לו נרבע שורו. מכאן קשה לפירוש רבינו אפרים שהיה אומר רובע ונרבע אינו אסור בהנאה דלא גמרינן ליה משור הנסקל ומנין ליה שהרי צריך קרא גבי רובע ונרבע בכ''ג ולא גמרינן ליה משור הנסקל והכא משמע דאסור בהנאה מדקאמר כל המחזיק בו זכה בו ויש ליישב דודאי מותר בהנאה והא דקאמר הכא כל המחזיק בו זכה בו דמשמע דאפקריה משום שהוא אסור בהנאה לאו הכי פירושו אלא זכה בו בדמי השור במה ששוה בחייו יותר מאחר מיתה דלא אפקריה רק שיעשה לו מיתת בית דין אבל לא מדמי הנבלה אבל קשה מההיא דשילהי האיש מקדש (קדושין נז.) קאמר הש''ס לא מצינו בעלי חיים נאסרים ופריך והרי רובע ונרבע דמחיים ועוד דבתוספתא [דב''ק פ''ד] איכא בהדיא נרבע אסור בהנאה: 

רבינו גרשום

ונתכפר באחת מהן. ואח"כ נודע לו שלא חטא מודה ר' מאיר דשני ירעה עד שיסתאב דעד כאן לא פליג ר' מאיר (באשם תלוי אחד) עליהו דרבנן דירעה בעדר אלא [באשם תלוי אחד] משום (דקסבר) דלא גלי דעתיה דלבו נוקפו אלא קסבר כיון דלא צריך ליה לא מקדיש ליה אבל היכא דמפריש ב' אשמות לאחריות מודי ר' מאיר דגלי דעתיה דלבו נוקפו דמיכדי חד כו':



באשם תלוי שהוזמו עדיו. כגון שבאו ב' עדים ואמרו לו אכלת ספק חלב והפריש אשם תלוי וקודם שנשחט באו ב' אחרים והזימום ואמרו להם היאך אתם מעידין באיש פלוני שאכל ספק חלב והלא אותו יום עמנו הייתם במקום פלוני ומודין חכמים דיצא וירעה בעדר מ"ט כו':



דסבר דילמא אתו. עדים אחריני ומזימין להני ולא גמר והקדישו:



שור הנסקל אינו כן. מתניתין היא אלא אם עד שלא נסקל באו עדים יצא וירעה בעדר:



היכי דמי אילימא דאתו בי תרי ואמרי הרג. זה שור את הנפש ואתו בי תרי ואמרי לא הרג דקא מכחשי להו מאי חזית כו':



אלא לאו בעדי הזמה. דקא מזמי הני בתראי להני בתראי והלא במקום פלוני עמנו הייתם והכא מודו דיצא וירעה בעדר דכוותה גבי אשם תלוי מיירי נמי בעדי הזמה ומאי אינו כן דהכא פליגי ובשור הנסקל לא פליגי וקשיא לרב יהודה אמר רב דאמר דמודו חכמים לרבי מאיר באשם תלוי שהוזמו עדיו והכא דייקינן דפליגי:



א"ל אביי לא קשיא דלמא שור הנסקל. דקא מודו דיצא וירעה בעדר:



כגון שבא הרוג. שהיו אומרי' שהרגו השור בא ברגל הילכך צייתינן לבתראי אע"ג דלא מזמינן להו ודכוותיה גבי אשם לא מיירי בהזמה אלא בהכחשה וכגון שהוכרה חתיכה שנשתיירה דחלב היא ובהכי פליגי דר' מאיר סבר כיון דלא צריך ליה לא אקדשיה ורבנן סברי מתוך שלבו נוקפו גמר ומקדישו אבל היכא דאפרשיה לאשם תלוי ע"פ עדים והוזמו לא פליגי אלא מודים חכמים לר' מאיר דיצא וירעה בעדר:



ובפלוגתא דרב ורבה פליגי הני תנאי דר' אלעזר סבירא ליה כרב יהודה אמר רב ור' יוחנן כרבה:



ור' יוחנן נדמייה לאשם תלוי למנחת קנאות. דיצא לחולין:



לא דמי מנחת קנאות לאו לכפרה אתי אלא (לגרר) [לברר] עון להכשיר הדבר שיהו המים בודקין אותה להכי מייתי מנחה אבל אשם תלוי דלכפרה אתי מתוך שלבו נוקפו גומר ומקדישו הילכך קסבר ירעה עד שיסתאב וימכר כו':



שור הנסקל שהוזמו עדיו כל המחזיק בו זכה בו. דמשעה שהעידוהו תחילה שנרבע או הרג את הנפש הפקירוהו בעליו וכי הוזמו כל המחזיק בו זכה בו:



מיסתברא טעמיה דר' יוחנן. דאפקריה וכל המחזיק בו זכה בו כגון דאמרו לו נרבע שורו באיניש דעלמא אבל אמרו לו כו':



וטרח ומייתי עדים. ומזים להן:



מאי שנא. מעיר הנדחת שנכסי צדיקים שבתוכה אבד ומפקרי להו אע"ג דידעי בנפשייהו דלא חטאו וקתני הוזמו עדיה כל המחזיק בהן זכה בהן. שאני עיר הנדחת דרבים נינהו כו':



הנותן מתנה לחברו ואמר הלה אי אפשי בה כל המחזיק בה זכה בה. דמשעה שנתן זה מתנה הוציאה מרשותו וכי אמר הלה אי אפשי בה הויא הפקר:



מקבל מתנה שאמר מאחר שבאת מתנה לידו ואמר מתנה זו תבטל. כלומר שאינו רוצה שתהא מקויימת או אמר מבוטלת שלא יהא בה ממש לא אמר כלום ואין אחר יכול להחזיק בה ואינה חוזרת נמי לבעליה שמאחר המתנה עשוייה כתיקון וקבלה לא אמר כלום ולא נסתלק ממנה. אבל בשעת שבאת לידו אמר אי אפשי בה או בטילה היא דבריו קיימין שהרי עוקר הוא המתנה מתחלתה ולא זכה המחזיק בה:





רש"ש

רש"י ד"ה ודכוותה. הא דפליגי בא"ת כו'. כצ"ל:



רש"י ד"ה אבל גבי עדים (בסופו). לא פליגי רבנן. כצ"ל:



רש"י ד"ה בפלוגתא (בסופו). ריו"ח ור"א. כצ"ל:



תד"ה אם. לפי' ר"ת כו' אינו אסור מחיים בהנאה לאחר שנגמר דינו עד שישחט. כצ"ל:



תד"ה דא"ל. והא דקאמר הכא כו' דמשמע דאפקרי' כו' לא אלא הכי פירושו זכה כו'. כצ"ל:





הגהות יעב"ץ

גמ' מאי חזית "דצייתת" לבתראי כצ"ל:


רש"י ד"ה ודכוותיה פליגי וכו' ונמצא היא שחלב וכו' "דאמרי" מתוך וכו' כצ"ל:


ד"ה אלא סיפא "קשיא" לן אדר"ל כצ"ל:


תד"ה אם עד וכו' דבההיא לא "סמיך אעדים" שיבאו כצ"ל:





גליון הש"ס - רבי עקיבא איגר

גמ' ה"ד כגון שבא הרוג. ב"ק דף עד ע"ב:


שם א"ר יוחנן שור הנסקל. בירושלמי פ"ז דב"ק הלכה ח פליגי בזה ר"י ור"ל:

